মসজিদে হারামে প্রবেশের পর তাওয়াফের শুরুতেই পুরুষেরা ইদ্তিবা করবেন। ইহরামের গায়ের কাপড়টি এক মাথা ডান বগলের নিচ দিয়ে এমনভাবে পেচিয়ে দেবেন, যাতে ডান কাঁধ, বাহু ও হাত খোলা থাকে। কাপড়টির বাকি অংশ ও উভয় মাথা দিয়ে বাম কাঁধ ও বাহু ঢেকে ফেলবেন। এটাকেই বলা হয় ইদ্তিবা। তাওয়াফের সময় ছাড়া আর কখনো ইদ্তিবা নেই। অন্য সময় বরং দু’কাঁধ ঢেকে রাখা সুন্নাত। তাছাড়া নামাযের সময় দু’কাঁধ ঢেকে রাখা অত্যাবশ্যক।